*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*94. számú előterjesztés*

Bátaszék Város Önkormányzat Képviselő-testületének 2024. május 22-én

16 órakor megtartandó ülésére

Önkormányzati saját forrásból a 2024. évi szúnyoggyérítés elrendelése

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:**PG Bizottság 2024.05.21. |

***Tisztelt Képviselő-testület!***

2013-ban addig nem látott árhullám vonult le a Dunán és ez extrém mértékű szúnyoginváziót eredményezett. Az állam úgy döntött, hogy az árvízi védekezés mellett az árvíz miatti szúnyogártalom elleni védekezést is a katasztrófavédelem feladatai közé utalja. Azóta minden évben a katasztrófavédelem irányítja a szúnyogok elleni központi védekezést.

Magyarország Kormánya elrendelte Magyarország területén történő csípőszúnyog gyérítést, melyhez fedezetet is biztosít. A szúnyoggyérítések koordinálásával a BM Országos Katasztrófavédelmi Főigazgatóság Gazdasági Ellátó Központját bízta meg.

Várhatóan ebben az évben sem történik változás a szolgáltatással kapcsolatban.

A gyérítést földi és légi biológiai módszerekkel valamint földi és légi kémiai módszerekkel a szakértők által meghatározott területeken kell elvégezni.

A központi szúnyoggyérítési program azokra a területekre terjed ki, ahol a szúnyoginvázió a legnagyobb méreteket ölti.

Természetesen a központi szúnyoggyérítés mellett minden önkormányzatnak lehetősége van saját költségvetése terhére szúnyoggyérítést végeztetni a településen.

Készülve arra az eshetőségre, hogy idén sem lesz központi szúnyogírtás településünkön - szeretnénk megteremteni annak a lehetőségét, hogy ha szükséges, saját költségvetésünk terhére legalább egy alkalommal földi módszerrel védekezni tudjunk a csípőrovarok ellen.

Ennek érdekében ajánlati felhívást küldtünk ki három védekezéssel foglalkozó cég részére. Az ajánlati felhívásban meghatározott ajánlattételi határidő lejártáig, 1 db ajánlatot nyújtottak be.

 1. Az ajánlattevő neve: Dr. Rónai Zsófia e.v.

2049 Diósd, Vadvirág u. 34.

Ajánlati ár: **br. 1.850.- Ft/hektár/alkalom**

A vállalkozási ár 370 hektárra vonatkozóan összesen bruttó 684.500,-Ft.

A 2024. évi önkormányzati költségvetésben megtervezésre került e feladatellátásra a pénzügyi keret. Erre is tekintettel javasoljuk dr. Rónai Zsófia e.v. ajánlattevővel bruttó 684.500,-Ft összeggel történő szerződéskötést.

**H a t á r o z a t i j a v a s l a t :**

**Önkormányzati szúnyoggyérítéshez forrás biztosítására**

Bátaszék Város Önkormányzata Képviselő-testülete;

1. 2024-ben földi szúnyoggyérítési tevékenység Bátaszék közigazgatási területén (Bátaszék, Kövesd, Lajvér, Vázkerámia ltp., Gauser telep) 1 alkalommal történő ellátására dr. Rónai Zsófia e.v.-t (2049 Diósd, Vadvirág u. 34.) bízza meg,
2. a feladat ellátásához bruttó 684.500,- Ft összeget biztosít a vállalkozói díj kifizetésére az önkormányzat 2024. évi költségvetésének dologi kiadása terhére,
3. felhatalmazza a város polgármesterét vállalkozási szerződés aláírására.

*Határidő:* 2024. augusztus 31.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: dr. Rónai Zsófia

 Bátaszéki KÖH városüz. iroda

Bátaszéki KÖH pénzügyi iroda

 irattár